----

----

I Akti, katerih objava je obvezna

----

UREDBA KOMISIJE (ES) št. 793/2006

z dne 12. aprila 2006

o nekaterih podrobnih pravilih za izvajanje Uredbe Sveta (ES) št. 247/2006 o posebnih ukrepih za kmetijstvo v najbolj oddaljenih regijah Unije

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 247/2006 z dne 30. januarja 2006 o posebnih ukrepih za kmetijstvo v najbolj oddaljenih regijah Unije (1) in zlasti člena 25 Uredbe,

ob upoštevanju naslednjega:

SPREJELA NASLEDNJO UREDBO:

NASLOV I

PREDMET IN OPREDELITVE POJMOV

Člen 1

Predmet

Ta uredba določa podrobna pravila za izvajanje Uredbe (ES) št. 247/2006, zlasti kar zadeva programe o posebnem režimu preskrbe za najbolj oddaljene regije, o ukrepih v podporo lokalni proizvodnji v teh regijah in o spremljevalnih ukrepih.

Člen 2

Opredelitve pojmov

V tej uredbi se uporabljajo naslednje opredelitve:

NASLOV II

POSEBNI REŽIM PRESKRBE

POGLAVJE I

Predhodne bilance preskrbe

Člen 3

Vsebina in sprememba predhodnih bilanc preskrbe

Predhodne bilance preskrbe iz člena 2 Uredbe (ES) št. 247/2006 navajajo količine, potrebne za izpolnjevanje zahtev glede preskrbe za vsako najbolj oddaljeno regijo vsako koledarsko leto. Lahko se jih spremeni v skladu s členom 49 te uredbe.

POGLAVJE II

Preskrba z uvozom iz tretjih držav

ODDELEK 1

Uvoz proizvodov, za katere je treba predložiti uvozno dovoljenje

Člen 4

Uvozno dovoljenje

1.   Proizvodi, za katere je treba predložiti uvozno dovoljenje, so oproščeni uvoznih dajatev, kot določa člen 3(1) Uredbe (ES) št. 247/2006, na podlagi predložitve tega dovoljenja.

2.   Uvozno dovoljenje se sestavi v skladu z vzorcem, določenim v Prilogi I k Uredbi (ES) št. 1291/2000.

3.   Oddelek 20 zahtevka za izdajo uvoznega dovoljenja in uvoznega dovoljenja vsebuje eno od navedb iz dela A Priloge I, pa tudi eno od navedb iz dela B Priloge I.

4.   V oddelku 12 uvoznega dovoljenja je naveden zadnji dan veljavnosti.

5.   Pristojni organi izdajo uvozno dovoljenje na prošnjo zainteresiranih oseb v mejah predhodnih bilanc preskrbe.

6.   Uvozne dajatve se zaračunajo na količine, ki presegajo tiste, navedene v uvoznem dovoljenju. Dovoljeno je 5-odstotno odstopanje, določeno v členu 8(4) Uredbe (ES) št. 1291/2000, pod pogojem da so plačane uvozne dajatve, ki se na to nanašajo.

ODDELEK 2

Uvoz proizvodov, za katere ni treba predložiti uvoznega dovoljenja

Člen 5

Potrdilo o oprostitvi

1.   Proizvodi, za katere ni treba predložiti uvoznega dovoljenja, so oproščeni uvoznih dajatev, kot predpisuje člen 3(1) Uredbe (ES) št. 247/2006, na podlagi predložitve potrdila o oprostitvi.

2.   Potrdilo o oprostitvi se sestavi na obrazcu uvoznega dovoljenja, določenem v Prilogi I k Uredbi (ES) št. 1291/2000.

Ob upoštevanju določb iz te uredbe se smiselno uporabljajo členi 8(5), 13, 15, 17, 18, 21, 23, 26, 27, 29 do 33 in 36 do 41 Uredbe (ES) št. 1291/2000.

3.   Na zgornji levi del potrdila se natisne ali odtisne žig ene od navedb iz dela C Priloge I.

4.   Oddelek 20 zahtevka za izdajo potrdila o oprostitvi in potrdila o oprostitvi vsebuje eno od navedb iz dela D Priloge I, pa tudi eno od navedb iz dela B Priloge I.

5.   V oddelku 12 potrdila o oprostitvi je naveden zadnji dan veljavnosti.

6.   Pristojni organi izdajo potrdilo o oprostitvi na prošnjo zadevnih oseb v mejah predhodnih bilanc preskrbe.

POGLAVJE III

Preskrba Skupnosti

Člen 6

Določitev in dodelitev pomoči

1.   Za uporabo člena 3(2) Uredbe (ES) št. 247/2006 država članica v okviru programa določi znesek pomoči kot kompenzacije za oddaljenost, otoško lego in najbolj oddaljeno lokacijo, pri čemer upošteva:

2.   Za dobavo proizvodov, ki so bili deležni ugodnosti v skladu s posebnimi režimi preskrbe v drugi najbolj oddaljeni regiji, se pomoč ne dodeli.

Za dobavo sladkorja C se pomoč ne dodeli.

Člen 7

Potrdilo o pomoči in izplačilo

1.   Pomoč se izplača ob predložitvi v celoti uporabljenega potrdila, ki se imenuje „potrdilo o pomoči“.

Predložitev potrdila o pomoči pri plačilnih organih je enakovredna zahtevku za pomoč in razen v primerih višje sile ali posebnih vremenskih razmer ga je treba predložiti v 30 dneh od datuma, ko se vračuna znesek potrdila o pomoči. Če se ta časovni rok zamudi, se pomoč za vsak dan zamude zmanjša za 5 %.

Pristojni organi izplačajo pomoč najpozneje v devetdesetih dneh po datumu predložitve uporabljenega potrdila pomoči, razen v enem od naslednjih primerov:

2.   Potrdilo o pomoči se sestavi na obrazcu uvoznega dovoljenja, določenem v Prilogi I k Uredbi (ES) št. 1291/2000.

Ob upoštevanju določb iz te uredbe se smiselno uporabljajo členi 8(5), 13, 15, 17, 18, 21, 23, 26, 27, 29 do 33 in 36 do 41 Uredbe (ES) št. 1291/2000.

3.   Na zgornji levi del potrdila se natisne ali odtisne žig ene od navedb iz dela E Priloge I.

Oddelka 7 in 8 potrdila se v celoti črtata.

4.   Oddelek 20 zahtevka za izdajo potrdila o pomoči in potrdila o pomoči vsebuje eno od navedb iz dela F Priloge I, pa tudi eno od navedb iz dela G Priloge I.

5.   V oddelku 12 potrdila o pomoči je naveden zadnji dan veljavnosti.

6.   Veljavni znesek pomoči je znesek na dan, ko se vloži zahtevek za izdajo potrdila o pomoči.

7.   Pristojni organi izdajo potrdilo o pomoči na prošnjo zainteresiranih oseb v mejah predhodnih bilanc preskrbe.

POGLAVJE IV

Skupne določbe

Člen 8

Prenos prednosti na končnega uporabnika

1.   V tem naslovu pomeni:

2.   Pristojni organi sprejmejo ustrezne ukrepe, da preverijo, ali se ugodnosti dejansko prenesejo na končnega uporabnika. Pri tem lahko ocenijo trgovske marže in cene različnih zadevnih trgovcev.

Komisijo se obvesti o ukrepih iz prvega pododstavka in zlasti o nadzornih točkah, s katerimi se ugotovi prenos pomoči, in o vseh morebitnih spremembah, in sicer v okviru poročila, predvidenega v členu 48.

Člen 9

Register trgovcev

1.   Uvozna dovoljenja, potrdila o oprostitvi in o pomoči se izdajo samo trgovcem, ki so vpisani v register, ki ga vodijo pristojni organi (v nadaljevanju „register“).

2.   Vsak trgovec s sedežem v Skupnosti lahko zaprosi za vpis v ta register.

Za vpis v ta register veljajo naslednje zahteve:

3.   V zahtevku za vpis v register ali naknadno mora trgovec, ki namerava odpremiti ali izvoziti nepredelane ali pakirane proizvode v skladu s členom 16, navesti, da namerava izvajati to dejavnost, in po potrebi podati lokacijo obrata za pakiranje.

4.   Ob predložitvi zahtevka za vpis v register ali naknadno mora predelovalec, ki namerava izvažati ali odpremiti predelane proizvode v skladu s členoma 16 in 17, navesti, da namerava izvajati to dejavnost, in podati lokacijo predelovalnega obrata ter po potrebi predložiti sumarične spiske predelanih proizvodov.

Člen 10

Dokumenti, ki jih morajo predložiti trgovci, ter veljavnost potrdil in dovoljenj

1.   Ob upoštevanju členov 4(5), 5(6), 7(7), 14 in 15 pristojni organi sprejmejo zahtevek za izdajo uvoznih dovoljenj, potrdila o oprostitvi ali potrdila o pomoči, ki ga predloži trgovec za vsako pošiljko, če je priložen original ali potrjena kopija računa za nakup ter original ali potrjena kopija naslednjih dokumentov:

Račun za nakup, ladijska nakladnica ali letalski tovorni list se mora glasiti na ime vlagatelja zahtevka.

2.   Obdobje veljavnosti dovoljenj in potrdil se določi na podlagi časa transporta. Čas transporta lahko pristojni organ v posebnih primerih podaljša, ko nanj vplivajo hude in nepredvidljive težave, vendar ne sme trajati dlje kot dva meseca od datuma izdaje dovoljenja ali potrdila.

Člen 11

Predložitev dovoljenj in potrdil ter blaga in neprenosljivost dovoljenj in potrdil

1.   Za proizvode, ki so predmet posebnih režimov preskrbe, je treba uvozna dovoljenja ter potrdila o oprostitvi in o pomoči predložiti carinskim organom, da bi carinske formalnosti zaključili najkasneje v 15 delovnih dneh od datuma odobritve raztovarjanja blaga. Pristojni organi lahko navedeni maksimalni čas skrajšajo.

Pri proizvodih, ki so bili v Azore, Madeiro in na Kanarske otoke uvoženi po postopku aktivnega oplemenitenja ali za carinsko skladiščenje ter tam naknadno sproščeni v prost promet, začne maksimalni čas 15 dni teči od datuma, ko se vloži zahtevek za izdajo dovoljenj ali potrdil iz prvega pododstavka.

2.   Blago mora biti predloženo v razsutem stanju ali v ločenih serijah glede na predloženo dovoljenje ali potrdilo.

Dovoljenja in potrdila se uporabijo za en sam postopek, šele ko so carinske formalnosti zaključene.

3.   Dovoljenja in potrdila niso prenosljiva.

Člen 12

Kakovost proizvodov

Samo proizvodi primerne tržne kakovosti v smislu člena 21(1) Uredbe (ES) št. 800/1999 lahko izpolnjujejo pogoje za posebne režime preskrbe.

Skladnost proizvodov z zahtevami, določenimi v prvem pododstavku, se preuči najkasneje ob njihovem prvem trženju v skladu s standardi ali praksami, ki veljajo v Skupnosti.

Kadar se za proizvod ugotovi, da ne izpolnjuje zahtev, določenih v prvem pododstavku, se upravičenost, ki izhaja iz posebnih režimov preskrbe, prekliče, enaka količina pa se ponovno pripiše predhodnim bilancam preskrbe. Če je bila pomoč dodeljena v skladu s členom 7, se povrne. Če je bil uvoz v skladu s členoma 4 in 5, se plačajo uvozne dajatve, razen če zadevne osebe predložijo dokaz, da so bili proizvodi ponovno izvoženi ali uničeni.

Člen 13

Predložitev varščine

Pri vložitvi zahtevka za izdajo uvoznih dovoljenj ali potrdil o oprostitvi ali o pomoči se ne zahteva polog varščine.

Vendar pristojni organi lahko v posebnih primerih in v tolikšni meri, kot je to potrebno za zagotovitev primernega izvajanja te uredbe, zahtevajo polog varščine v znesku, ki je enak dodeljeni prednosti. V takšnih primerih se uporabi člen 35(1) in (4) Uredbe (ES) št. 1291/2000.

Člen 14

Znatno povečanje števila zahtevkov za izdajo dovoljenj in potrdil

1.   Če država izvajanja predhodnih bilanc preskrbe navede znatno povečanje števila zahtevkov za izdajo uvoznih dovoljenj, potrdil o oprostitvi ali o pomoči za določen proizvod, ki bi lahko ogrozilo dosego enega ali več ciljev posebnih režimov preskrbe, država članica sprejme vse potrebne ukrepe, da bi zagotovila preskrbo z osnovnimi proizvodi zadevne najbolj oddaljene regije, upoštevajoč razpoložljivo preskrbo in zahteve prednostnih sektorjev.

2.   Če je izdaja dovoljenj in potrdil omejena, pristojni organi število vseh nerešenih zahtevkov zmanjšajo glede na enotni odstotek.

3.   Odstavka 1 in 2 se uporabljata po posvetu s pristojnimi organi.

Člen 15

Določanje maksimalne količine na zahtevek za izdajo dovoljenja ali potrdila

V kolikor je absolutno potrebno, da bi se izognili motnjam na trgu v zadevni najbolj oddaljeni regiji ali špekuliranju, ki bi lahko vplivalo na nemoteno delovanje posebnih režimov preskrbe, lahko pristojni organi določijo maksimalno količino na zahtevek za izdajo dovoljenja ali potrdila.

Pristojni organi Komisijo nemudoma obvestijo o primerih, ko se uporabi ta člen.

POGLAVJE V

Izvoz in odprema

Člen 16

Izvozni in odpremni pogoji

1.   Za izvoz in odpremo nepredelanih proizvodov, za katere je veljal poseben režim preskrbe, ali za pakirane ali predelane proizvode, ki vsebujejo proizvode, za katere je veljal poseben režim preskrbe, veljajo zahteve iz odstavkov 2 do 6.

2.   Za izvožene proizvode vsebuje oddelek 44 izvozne deklaracije eno od navedb iz dela H Priloge I.

3.   Količine proizvodov, ki so oproščeni uvoznih dajatev in izvoženi, se ponovno pripišejo predhodni bilanci preskrbe.

Ti proizvodi ne morejo biti upravičeni do izvoznega nadomestila.

4.   Količine proizvodov, ki so oproščeni uvoznih dajatev in odpremljeni, se ponovno pripišejo predhodni bilanci preskrbe, pošiljatelj pa najpozneje ob odpremi plača znesek uvoznih dajatev erga omnes, ki se jih uporablja na dan uvoza.

Teh proizvodov se ne sme odpremiti, dokler plačilo iz prvega pododstavka ni bilo izvršeno.

V primeru, da dejansko ni mogoče ugotoviti dneva uvoza, se proizvode šteje za uvožene z dnem, ko se uporabi najvišje uvozne dajatve erga omnes v obdobju šestih mesecev pred dnevom odpreme.

5.   Količine proizvodov, ki jim je bila dodeljena pomoč in ki so izvoženi ali odpremljeni, se ponovno pripišejo predhodni bilanci preskrbe in dodeljeno pomoč izvoznik ali pošiljatelj povrne najpozneje ob izvozu ali odpremi.

Teh proizvodov se ne sme odpremiti ali izvoziti, dokler povračilo, omenjeno v prvem pododstavku, ni bilo izvršeno.

V primeru, da dejansko ni mogoče ugotoviti zneska dodeljene pomoči, se šteje, da so proizvodi prejeli najvišjo pomoč, ki jo za te proizvode določi Skupnost v obdobju šestih mesecev pred predložitvijo zahtevka za izvoz ali odpremo.

Ti proizvodi so lahko upravičeni do izvoznega nadomestila, če so izpolnjeni pogoji, predvideni za njegovo dodelitev.

6.   Pristojni organi dovolijo izvoz ali odpremo količin predelanih proizvodov, razen tistih iz odstavkov 3, 4 in 5 tega člena in člena 18, samo če predelovalec ali izvoznik potrdi, da zadevni proizvodi ne vsebujejo surovin, uvoženih ali uvedenih v skladu s posebnim režimom preskrbe.

Pristojni organi dovolijo ponovni izvoz ali ponovno odpremo nepredelanih ali pakiranih proizvodov, razen tistih iz odstavkov 3, 4 in 5 tega člena, samo če izvoznik potrdi, da za te proizvode ni bil izkoriščen posebni režim preskrbe.

Pristojni organi izvedejo ustrezne preglede, da bi zagotovili točnost potrditev iz prvega in drugega pododstavka, in po potrebi izterjajo prednost.

Člen 17

Izvozno dovoljenje in znatno povečanje izvozov

1.   Za izvoz naslednjih proizvodov ni treba predložiti izvoznega dovoljenja:

2.   Če obstaja tveganje, da bi znatno povečanje izvozov proizvodov iz člena 16(1) lahko ogrozilo redno preskrbo najbolj oddaljenih regij, lahko pristojni organi omejijo količine, tako da zagotovijo, da so zadovoljene prednostne potrebe zadevnih sektorjev. Ta omejitev količine se uporablja na nediskriminatoren način.

Člen 18

Tradicionalni izvozi, izvozi v okviru regionalne trgovine in tradicionalne odpreme predelanih proizvodov

1.   Predelovalec, ki je v skladu s členom 9(4) izjavil, da namerava v okviru tradicionalnih trgovinskih tokov ali regionalne trgovine izvažati ali v okviru tradicionalnih trgovinskih tokov iz člena 4(2) Uredbe (ES) št. 247/2006 odpremiti predelane proizvode, ki vsebujejo surovine, za katere veljajo posebni režimi preskrbe, lahko to naredi v okviru letnih omejitev količin, navedenih v Prilogah II do V. Pristojni organi izdajo potrebna dovoljenja, da bi zagotovili, da letne količine niso presežene.

„Regionalna trgovina“ pomeni trgovino, ki se izvrši iz vsakega francoskega čezmorskega departmaja, Azorov in Madeire ter Kanarskih otokov v tretje države iz Priloge VI.

Za izvoze v okviru regionalne trgovine mora izvoznik pristojnim organom predložiti dokumente iz člena 16 Uredbe (ES) št. 800/1999 do roka iz člena 49 navedene uredbe. Če se ti dokumenti ne predložijo pravočasno, pristojni organi zahtevajo vračilo ugodnosti, dodeljenih v skladu s posebnim režimom preskrbe.

Za proizvode, dostavljene v francoske čezmorske departmaje, na Azore in Madeiro ali na Kanarske otoke, ki so bili deležni ugodnosti v skladu s posebnim režimom preskrbe in ki se uporabljajo za preskrbo ladij in letal, se šteje, da so bili porabljeni lokalno.

2.   Predelava, ki lahko povzroči tradicionalni izvoz ali regionalni trgovinski izvoz ali tradicionalno odpremo v skladu z odstavkom 1, mora smiselno izpolnjevati predelovalne pogoje, ki se uporabljajo v režimih o uvozu blaga po postopku aktivnega oplemenitenja in postopku za predelavo pod carinskim nadzorom, opredeljene v Uredbi Sveta (EGS) št. 2913/92 (20) in Uredbi (EGS) št. 2454/93, z izjemo vseh običajnih ravnanj.

3.   Za izvoz proizvodov iz tega člena ni treba predložiti izvoznega dovoljenja.

4.   Za izvožene izdelke iz tega člena vsebuje oddelek 44 izvozne deklaracije eno od navedb iz dela I Priloge I.

POGLAVJE VI

Pregledi in kazni

Člen 19

Pregledi

1.   Upravni pregledi glede uvoza, uvedbe, izvoza in odpreme kmetijskih proizvodov so izčrpni in obsegajo predvsem navzkrižne preglede z dokumenti iz člena 10(1).

2.   Fizični pregledi v zadevni najbolj oddaljeni regiji glede uvoza, uvedbe, izvoza, odpreme, odpreme in izvoza kmetijskih proizvodov se izvedejo na reprezentativnem vzorcu, ki predstavlja vsaj 5 % dovoljenj in potrdil, predloženih v skladu s členom 11.

Fizični pregledi se smiselno izvajajo v skladu s postopki, določenimi v Uredbi Sveta (EGS) št. 386/90 (21).

V posebnih primerih lahko Komisija zahteva, da se fizični pregledi izvedejo na podlagi drugih odstotkov.

Člen 20

Kazni

1.   Če trgovec ne izpolni obveznosti iz člena 9, razen v primerih višje sile ali posebnih vremenskih razmer in brez poseganja v kazni, veljavne v skladu z nacionalno zakonodajo, pristojni organi:

Prednost iz točke (a) je enaka znesku oprostitve uvoznih dajatev ali znesku pomoči, določenemu v skladu s členom 16(4) in (5).

2.   Razen v primerih višje sile ali posebnih vremenskih razmer imetniki dovoljenja ali potrdila, ki ne izvajajo načrtovanega uvoza ali uvedbe, šestdeset dni po poteku dovoljenja ali potrdila niso upravičeni do vložitve zahtevka za izdajo dovoljenja ali potrdila. Po obdobju prekinitve je naknadna izdaja dovoljenj ali potrdil odvisna od pologa varščine v enakem znesku kot prednost, dodeljena v obdobju, ki ga določijo pristojni organi.

3.   Pristojni organi sprejmejo potrebne ukrepe za ponovno uporabo katerih koli količin proizvodov, ki so razpoložljive zaradi neizpolnitve, delne izpolnitve ali razveljavitve izdanih dovoljenj in potrdil ali povrnitve dodeljenih prednosti.

POGLAVJE VII

Nacionalne določbe

Člen 21

Nacionalni predpisi za upravljanje in spremljanje

Pristojni organi sprejmejo dodatne predpise, potrebne za upravljanje in spremljanje posebnih režimov preskrbe v realnem času.

Komisijo obvestijo o kakršnih koli ukrepih, ki jih nameravajo izvesti v skladu s prvim pododstavkom, preden ti ukrepi začnejo veljati.

NASLOV III

UKREPI V KORIST LOKALNE PROIZVODNJE

POGLAVJE I

Trženje zunaj proizvodne regije

Člen 22

Znesek pomoči

1.   Znesek pomoči, dodeljen v skladu z naslovom III Uredbe (ES) št. 247/2006 za trženje proizvodov iz najbolj oddaljenih regij v ostalih delih Skupnosti ne sme preseči 10 % vrednosti tržne proizvodnje, dostavljene v namembno cono in določene v skladu z odstavkom 2.

Takšna omejitev se zviša na 13 % tržne proizvodnje, kadar je pogodbenik za proizvajalca skupina, združenje ali organizacija proizvajalcev.

2.   Za določitev zneska pomoči se oceni vrednost tržne proizvodnje, dostavljene v namembno cono, na osnovi letne pogodbe, če obstaja, določenih dokumentov o prevozu in drugih spremnih listin, ki upravičujejo zahtevke za plačilo.

Vrednost upoštevane tržne proizvodnje je enaka dostavi v prvo razkladalno pristanišče ali letališče.

Pristojni organi lahko za določitev zneska pomoči zahtevajo kateri koli podatek ali dodatno spremno listino

3.   Pogoje dodelitve pomoči, proizvode in zadevne količine se določi v odobrenih programih v skladu s členom 24(2) Uredbe (ES) št. 247/2006.

Člen 23

Paradižnik

Za paradižnike s Kanarskih otokov, ki spadajo pod tarifno oznako KN 0702 00, je znesek pomoči v skladu z naslovom III Uredbe (ES) št. 247/2006 3,6 EUR/100 kg do meje 250 000 ton na leto.

Člen 24

Riž

Največja možna količina riža, pridelanega v Francoski Gvajani, za katero se lahko dodeli pomoč za trženje na otokih Guadeloupe in Martinik ter v drugih delih Skupnosti v skladu z naslovom III Uredbe (ES) št. 247/2006, ne sme preseči 12 000 ton na leto ekvivalenta brušenega riža.

Za trženje v drugih delih Skupnosti zunaj otokov Guadeloupe in Martinik ta količina ne sme preseči 4 000 ton na leto.

POGLAVJE II

Zahtevki za pomoč

Člen 25

Vložitev zahtevkov

Zahtevki za pomoč v koledarskem letu se vložijo pri uradu, ki ga določijo pristojni organi držav članic, v skladu z vzorci, ki jih določijo pristojni organi, in v obdobjih, ki so jih ti določili. Ta obdobja se določijo tako, da časovno omogočajo potrebne preglede na kraju samem in ne morejo segati dlje od 28. februarja naslednjega koledarskega leta.

Člen 26

Popravljanje očitnih napak

Zahtevek za pomoč se lahko spremeni kadar koli po vložitvi v primerih, ki jih pristojni organi prepoznajo kot očitne napake.

Člen 27

Pozna vložitev zahtevkov

Razen v primerih višje sile in izjemnih okoliščin vložitev zahtevkov za pomoči po roku, določenem v skladu s členom 25, povzroči 1 % znižanje na delovni dan v zneskih, do katerih bi bil izvajalec upravičen, če bi zahtevek za pomoč vložil v roku. V primeru zamude za več kot 25 koledarskih dni se zahtevek ne sprejme.

Člen 28

Umik zahtevkov za pomoč

1.   Zahtevek za pomoč se lahko v celoti ali delno umakne kadar koli.

Vendar v primerih, ko so pristojni organi že obvestili izvajalca o nepravilnostih v zahtevku za pomoč ali o nameravanem pregledu na kraju samem in ta pregled razkrije nepravilnosti, se ne dovolijo umiki tistih delov zahtevka za pomoč, ki so povezani z nepravilnostmi.

2.   Umiki iz odstavka 1 postavijo vlagatelja na položaj pred vložitvijo zahtevka za pomoč ali dela zadevnega zahtevka za pomoč.

Člen 29

Plačilo pomoči

Po pregledu zahtevkov za pomoč in spremnih listin ter določitvi njihovega zneska na podlagi programov Skupnosti za podporo iz člena 9 Uredbe (ES) št. 247/2006 pristojni organi izplačajo pomoč za določeno koledarsko leto:

POGLAVJE III

Pregledi

Člen 30

Splošna načela

Preverjanja se izvajajo z upravnimi pregledi ali pregledi na kraju samem.

Upravni pregledi so izčrpni in vključujejo navzkrižne preglede, med drugim tudi s podatki integriranega upravnega in nadzornega sistema, določenega v poglavju 4 naslova II Uredbe (ES) št. 1782/2003.

Na osnovi analize tveganja v skladu s členom 32(1) te uredbe pristojni organi izvedejo preglede na kraju samem z vzorčenjem vsaj 5 % zahtevkov za pomoč. Vzorec mora zajemati tudi vsaj 5 % količin, na katere se nanaša pomoč.

V ustreznih primerih države članice uporabijo integrirani upravni in nadzorni sistem.

Člen 31

Pregledi na kraju samem

1.   Pregledi na kraju samem so nenapovedani. Lahko pa se o najnujnejšem obvesti vnaprej, če s tem ni ogrožen namen pregleda. Obvestilo ne sme biti dano več kot 48 ur vnaprej, razen v ustrezno utemeljenih primerih.

2.   Kjer je to ustrezno, se pregledi na kraju samem, predvideni v tem naslovu, izvajajo hkrati z ostalimi pregledi iz zakonodaje Skupnosti.

3.   Zadevni zahtevek ali zahtevki se zavrnejo, če izvajalci ali njihovi predstavniki preprečijo izvajanje pregledov na kraju samem.

Člen 32

Izbor izvajalcev, ki se pregledajo na kraju samem

1.   Izvajalce pristojni organi izberejo za preglede na kraju samem na osnovi analize tveganja in reprezentativnosti vloženih zahtevkov za pomoč. Analiza tveganja upošteva:

Element reprezentativnosti dosežejo države članice z naključno izbiro med 20 % in 25 % najnižjega števila izvajalcev s pregledi na kraju samem.

2.   Pristojni organ hrani evidenco o razlogih za izbiro vsakega pridelovalca za pregled na kraju samem. Inšpektor, ki izvaja pregled na kraju samem, je o teh razlogih obveščen pred začetkom pregleda.

Člen 33

Poročilo o pregledu

1.   Vsak pregled na kraju samem se opiše v poročilu o pregledu, ki vsebuje podrobnosti o izvedenem pregledu. Poročilo zlasti vsebuje:

2.   Izvajalci ali njihovi predstavniki imajo priložnost za podpis poročila, da potrdijo svojo prisotnost pri pregledu in dodajo svoja opažanja. Če so najdene nepravilnosti, izvajalec prejme kopijo nadzornega poročila.

Kjer so pregledi na kraju samem izvedeni z daljinskim zaznavanjem, lahko države članice odločijo, da izvajalcem ali njihovim predstavnikom ne ponudijo možnosti za podpis nadzornega poročila, če med pregledom z daljinskim zaznavanjem niso bile odkrite nepravilnosti.

POGLAVJE IV

Znižanja in izključitve ter neupravičena plačila

Člen 34

Znižanja in izključitve

V primeru razlike med podatki, prijavljenimi v okviru zahtevkov za pomoč, in ugotovitvami pregledov iz poglavja III, država članica uporabi znižanja in izključitve pomoči. Takšna znižanja in izključitve morajo biti dejanski, sorazmerni in odvračilni.

Člen 35

Izjeme pri uporabi znižanj in izključitev

1.   Znižanja in izključitve iz člena 34 ne veljajo v primerih, kjer upravičenci vložijo dejansko pravilne podatke ali drugače izkažejo, da ni kršitve.

2.   Znižanja in izključitve ne veljajo za tiste dele zahtevka za pomoč, o katerih upravičenec pisno obvesti pristojni organ, da so nepravilni ali so postali nepravilni po vložitvi zahtevka, pod pogojem da pristojni organ ni obvestil upravičenca o svoji nameri o izvedbi pregleda na kraju samem ali o nepravilnostih v zahtevku.

Na osnovi podatkov, ki jih upravičenci vložijo v skladu s prvim pododstavkom, se zahtevek za pomoč prilagodi tako, da odraža dejansko stanje.

Člen 36

Povračilo neupravičenih plačil in kazen

1.   Če pride do neupravičenega plačila, se smiselno uporabi člen 73 Uredbe Komisije (ES) št. 796/2004 (23).

2.   Kjer je prišlo do neupravičenega plačila zaradi napačne izjave, napačne listine ali resne malomarnosti upravičenca, je izrečena kazen enaka znesku neupravičenega plačila z obrestmi, izračunanimi v skladu s členom 73(3) Uredbe (ES) št. 796/2004.

Člen 37

Višja sila in izjemne okoliščine

Pristojni organ se v skladu s členom 72 Uredbe (ES) št. 796/2004 obvesti o primerih višje sile ali izjemnih okoliščin v smislu člena 40(4) Uredbe (ES) št. 1782/2003.

NASLOV IV

SPREMLJEVALNI UKREPI

POGLAVJE I

Grafični znak

Člen 38

Uporaba grafičnega znaka

1.   Grafični znak, ki ga predvideva člen 14 Uredbe (ES) št. 247/2006, se uporablja samo z namenom večje osveščenosti ter porabe naravnih in predelanih kmetijskih proizvodov, značilnih za najbolj oddaljene regije, ki ustrezajo zahtevam, določenim na pobudo trgovinskih organizacij, ki predstavljajo nosilce dejavnosti teh regij.

Grafični znak sestavlja znak iz Priloge VII k tej uredbi.

2.   Zahteve iz prvega pododstavka odstavka 1 se nanašajo na standarde kakovosti, so skladne s tehnikami gojenja, proizvodnje in izdelave ter s standardi predstavitve in pakiranja.

Te zahteve se opredelijo s sklicevanjem na predpise Skupnosti ali, če teh ni, na mednarodne standarde, po potrebi pa se sprejmejo posebej za proizvode iz najbolj oddaljenih regij na predlog predstavniških trgovinskih organizacij.

Člen 39

Pravica do uporabe grafičnega znaka

1.   Pristojni organi v državah članicah proizvodnje ali organi, ki dobijo njihovo pooblastilo, za vsak proizvod, za katerega so sprejete zahteve iz člena 38, odvisno od vrste proizvoda, podelijo nosilcem dejavnosti iz ene od spodaj naštetih skupin pravico do uporabe grafičnega znaka:

2.   Pravica iz odstavka 1 se dodeli z izdajo odobritve za eno ali več tržnih let.

Člen 40

Odobritev

1.   Odobritev, predvidena v členu 39(2), se na njihovo zahtevo izda nosilcem dejavnosti iz odstavka 1 navedenega člena, ki imajo na razpolago, kadar je to potrebno, tehnične obrate ali opremo, potrebno za proizvodnjo ali izdelavo zadevnega proizvoda v skladu z zahtevami iz člena 38, in ki se zavežejo:

2.   Odobritev se prekliče, kadar pristojni organ ugotovi, da odobreni nosilec dejavnosti ni izpolnil zahtev v zvezi s proizvodom ali obveznosti v zvezi s prevzetimi obvezami iz odstavka 1. Preklic odobritve je začasen ali trajen, odvisno od resnosti ugotovljene neskladnosti.

Člen 41

Nadzor nad pogoji za uporabo grafičnega znaka

Pristojni organi v rednih časovnih obdobjih preverjajo upoštevanje pogojev za uporabo grafičnega znaka in obvez iz člena 40 s strani odobrenih nosilcev dejavnosti.

Pristojni organi lahko izvajanje teh pregledov prenesejo na organe, usposobljene za ta namen, ki ponujajo zahtevane tehnične zmogljivosti in nepristranskost. V takih primerih ti organi pristojnim organom redno poročajo o izvedenih nadzornih nalogah.

Člen 42

Nacionalni ukrepi

1.   Pristojni organi sprejmejo vse dodatne upravne ukrepe, potrebne za upravljanje ureditve z grafičnim znakom. Ti ukrepi lahko določajo predvsem obračunavanje pristojbine odobrenim nosilcem dejavnosti za tiskanje grafičnega znaka in kritje upravnih stroškov ter stroškov pregledov.

2.   Pristojni organi takoj obvestijo Komisijo o službah ali po potrebi organih, pooblaščenih za izdajo odobritve iz člena 39(2) in za izvajanje pregledov, ki jih zahteva uporaba tega poglavja. Preden se jih sprejme prav tako obvestijo o osnutkih dodatnih ukrepov iz poglavja 1 tega člena v obdobju treh mesecev od datuma začetka veljavnosti te uredbe.

Člen 43

Zloraba in oglaševanje grafičnega znaka

Države članice uporabljajo ustrezne obstoječe nacionalne predpise, da preprečijo in, kadar je potrebno, kaznujejo zlorabo grafičnega znaka, ali sprejmejo v ta namen potrebne ukrepe. O veljavnih ukrepih obvestijo Komisijo v šestih mesecih od začetka veljavnosti te uredbe.

Države članice zagotovijo ustrezno oglaševanje grafičnega znaka in proizvodov, za katere se ta lahko uporablja.

Člen 44

Pogoji za reprodukcijo in uporabo

Grafični znak se reproducira in uporablja v skladu s tehničnimi predpisi iz Priloge VII.

POGLAVJE II

Uvoz tobaka na Kanarske otoke

Člen 45

Podrobna pravila o oprostitvi carin za tobak

1.   Letno obdobje za izračun največje letne količine iz člena 22(1) Uredbe (ES) št. 247/2006 poteka od 1. januarja posameznega leta do 31. decembra istega leta.

2.   Za namene uporabe člena 22 Uredbe (ES) št. 247/2006 je „lokalna proizvodnja tobačnih izdelkov“ katera koli dejavnost, opravljena na Kanarskih otokih, za predelavo proizvodov, navedenih v Prilogi VIII k tej uredbi, v izdelke, namenjene za kajenje.

3.   Količine surovega tobaka in tobačnih polizdelkov iz člena 22(1) Uredbe (ES) št. 247/2006 so preračunane v količine otrebljenega surovega tobaka na podlagi koeficientov ekvivalentnosti, navedenih v Prilogi VIII k tej uredbi.

Člen 46

Pogoji za oprostitev

1.   Uvoz proizvodov iz Priloge VIII je pogojen s predložitvijo potrdila o oprostitvi. Oddelek 20 zahtevka za potrdilo in potrdila vsebuje eno od navedb iz dela J Priloge I.

Razen če ta uredba določa drugače, se smiselno uporabljajo členi 2, 5, 9 do 13, 15, 19 in 20.

2.   Pristojni organi zagotovijo, da se proizvodi iz Priloge VIII k tej uredbi uporabljajo v skladu z ustreznimi določbami Skupnosti, zlasti s členi 291 do 300 Uredbe (EGS) št. 2454/93.

NASLOV V

SPLOŠNE IN KONČNE DOLOČBE

Člen 47

Obvestila

1.   Kar zadeva posebne režime preskrbe, pristojni organi najpozneje petnajsti dan meseca, ki sledi koncu vsakega trimesečja, Komisiji sporočijo naslednje informacije, ki se nanašajo na prejšnje mesece referenčnega koledarskega leta za posamezni proizvod in tarifno oznako KN ter, po potrebi, za posamezni namembni kraj:

Podatki iz prvega pododstavka se posredujejo na podlagi uporabljenih dovoljenj in potrdil.

2.   Kar zadeva podporo lokalni proizvodnji, države članice obvestijo Komisijo:

Člen 48

Poročilo

1.   Poročilo iz člena 28(2) Uredbe (ES) št. 247/2006 vsebuje zlasti naslednje informacije:

2.   Za leto 2006 poročilo vsebuje oceno učinka programa pomoči za tradicionalne dejavnosti, povezane s proizvodnjo govejega, ovčjega in kozjega mesa, na živinorejo in kmetijsko gospodarstvo v zadevni regiji.

Člen 49

Spremembe programov

1.   Spremembe programov, odobrenih na podlagi člena 24(2) Uredbe (ES) št. 247/2006, se predložijo v odobritev Komisiji.

Vendar takšna odobritev ni potrebna pri naslednjih spremembah:

2.   Države članice enkrat na leto obvestijo Komisijo o predvidenih spremembah. Vendar države članice lahko kadar koli obvestijo Komisijo o spremembah v primeru višje sile ali izjemnih okoliščin. Če Komisija ne nasprotuje predvidenim spremembam, te začnejo veljati prvi dan drugega meseca, ki sledi temu obvestilu.

Člen 50

Financiranje študij, demonstracijskih in izobraževalnih projektov ter ukrepov tehnične pomoči

Znesek, ki je potreben za financiranje študij, demonstracijskih in izobraževalnih projektov ter ukrepov tehnične pomoči, ki jih predvideva program, odobren na podlagi člena 24(2) Uredbe (ES) št. 247/2006 za namene njihovega izvajanja, ne sme preseči 1 % skupnega zneska financiranja zadevnega programa.

Člen 51

Dodatni nacionalni ukrepi

Države članice sprejmejo vse dodatne ukrepe, potrebne za uporabo te uredbe.

Člen 52

Znižanje predplačil

Kadar so podatki, ki jih države članice posredujejo Komisiji v skladu s členoma 47 in 48, nepopolni ali če se ne upošteva časovna omejitev za njihovo pošiljanje, Komisija lahko brez poseganja v splošna pravila o proračunski disciplini začasno in pavšalno zniža predplačila, vknjižena pod stroške za kmetijstvo.

Člen 53

Razveljavitev

Uredbe (EGS) št. 388/92, (EGS) št. 2174/92, (EGS) št. 2233/92, (EGS) št. 2234/92, (EGS) št. 2235/92, (EGS) št. 2039/93, (EGS) št. 2040/93, (ES) št. 1418/96, (ES) št. 2054/96, (ES) št. 20/2002, (ES) št. 1195/2002, (ES) št. 43/2003, (ES) št. 995/2003, (ES) št. 14/2004 in (ES) št. 188/2005 se razveljavijo.

Sklicevanja na razveljavljene uredbe se štejejo za sklicevanja na to uredbo in se berejo v skladu s primerjalno tabelo iz Priloge IX.

Člen 54

Začetek veljavnosti

Ta uredba začne veljati tretji dan po objavi v Uradnem listu Evropske unije.

Za vsako posamezno državo članico se uporablja od datuma, ko Komisija uradno sporoči, da je v skladu s členom 24(2) Uredbe (ES) št. 247/2006 odobrila program posamezne države članice.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. aprila 2006

Za Komisijo

Mariann FISCHER BOEL

Članica Komisije

----

(1)UL L 42, 14.2.2006, str. 1.

(2)UL L 43, 19.2.1992, str. 16. Uredba, kakor je bila nazadnje spremenjena z Uredbo (ES) št. 1526/2001 (UL L 202, 27.7.2001, str. 6).

(3)UL L 217, 31.7.1992, str. 64. Uredba, kakor je bila nazadnje spremenjena z Uredbo (ES) št. 1802/95 (UL L 174, 26.7.1995, str. 27.)

(4)UL L 218, 1.8.1992, str. 100. Uredba, kakor je bila nazadnje spremenjena z Uredbo (ES) št. 1802/95.

(5)UL L 218, 1.8.1992, str. 102. Uredba, kakor je bila nazadnje spremenjena z Uredbo (ES) št. 1194/2002 (UL L 174, 4.7.2002, str. 9).

(6)UL L 218, 1.8.1992, str. 105. Uredba, kakor je bila nazadnje spremenjena z Uredbo (ES) št. 1742/2004 (UL L 311, 8.10.2004, str. 18).

(7)UL L 185, 28.7.1993, str. 9.

(8)UL L 185, 28.7.1993, str. 10.

(9)UL L 182, 23.7.1996, str. 9.

(10)UL L 280, 31.10.1996, str. 1.

(11)UL L 8, 11.1.2002, str. 1. Uredba, kakor je bila nazadnje spremenjena z Uredbo (ES) št. 127/2005 (UL L 25 28.1.2005, str. 12).

(12)UL L 174, 4.7.2002, str. 11.

(13)UL L 7, 11.1.2003, str. 25. Uredba, kakor je bila nazadnje spremenjena z Uredbo (ES) št. 261/2005 (UL L 46, 17.2.2005, str. 34).

(14)UL L 144, 12.6.2003, str. 3.

(15)UL L 3, 7.1.2004, str. 6. Uredba, kakor je bila nazadnje spremenjena z Uredbo (ES) št. 2022/2005 (UL L 326, 13.12.2005, str. 3).

(16)UL L 31, 4.2.2005, str. 6.

(17)UL L 152, 24.6.2000, str. 1. Uredba, kakor je bila nazadnje spremenjena z Uredbo (ES) št. 410/2006 (UL L 71, 10.3.2006, str. 7).

(18)UL L 102, 17.4.1999, str. 11. Uredba, kakor je bila nazadnje spremenjena z Uredbo (ES) št. 671/2004 (UL L 105, 14.4.2004, str. 5).

(19)UL L 253, 11.10.1993, str. 1.

(20)UL L 302, 19.10.1992, str. 1.

(21)UL L 42, 16.2.1990, str. 6.

(22)UL L 270, 21.10.2003, str. 1.

(23)UL L 141, 30.4.2004, str. 18.

----

PRILOGA I

DEL A

Navedbe iz člena 4(3):

DEL B

Navedbe iz člena 4(3) in člena 5(4):

DEL C

Navedbe iz člena 5(3):

DEL D

Navedbe iz člena 5(4):

DEL E

Navedbe iz člena 7(3):

DEL F

Navedbe iz člena 7(4):

DEL G

Navedbe iz člena 7(4):

DEL H

Navedbe iz člena 16(2):

DEL I

Navedbe iz člena 18(4):

DEL J

Navedbe iz prvega pododstavka člena 46(1):

----

(1)  Pri uporabi potrdila o pomoči čistokrvne živali, živali komercialnih pasem in jajčni proizvodi štejejo za proizvode, namenjene za uporabo kot kmetijski vložki.

----

PRILOGA II

Največje letne količine predelanih proizvodov, ki se lahko letno izvozijo in pošljejo iz francoskih čezmorskih departmajev v okviru regionalne trgovine in tradicionalnih pošiljk

RÉUNION

MARTINIK

GUADELOUPE

----

PRILOGA III

Največje količine predelanih proizvodov, ki se lahko letno izvozijo ali pošljejo z Azorov in Madeire v okviru regionalne trgovine in tradicionalnih pošiljk

AZORI

MADEIRA

----

(1)
—

v letu 2006: 3 000 000 kg

—

v letu 2007: 2 285 000 kg

(1)(1)

----

PRILOGA IV

Največje količine predelanih proizvodov, ki se lahko letno izvozijo ali pošljejo s Kanarskih otokov v okviru tradicionalnega izvoza in pošiljk

----

PRILOGA V

Največje količine predelanih proizvodov, ki se letno lahko izvozijo s Kanarskih otokov v okviru regionalne trgovine

----

PRILOGA VI

Tretje države, v katere se izvažajo predelani proizvodi s francoskih čezmorskih ozemelj v okviru regionalne trgovine

Réunion: Mauritius, Madagaskar, Mayotte in Komori

Martinik: Mali Antili (1)

Guadeloupe: Mali Antili (1)

Francoska Gvajana: Brazilija, Surinam in Gvajana

Tretje države, v katere se izvažajo predelani proizvodi z Azorov in Madeire v okviru regionalne trgovine

Azori: Maroko, Zelenortski otoki in Gvineja Bissau

Madeira: Maroko, Zelenortski otoki in Gvineja Bissau

Tretje države, v katere se izvažajo predelani proizvodi s Kanarskih otokov v okviru regionalne trgovine

Mavretanija, Senegal, Ekvatorialna Gvineja, Zelenortski otoki, Maroko

----

(1)  Mali Antili: Deviški otoki, Saint Kitts in Nevis, Antigva in Barbuda, Dominika, Sveta Lucija, Saint Vincent in Grenadine, Barbados, Trinidad in Tobago, Sint Maarten, Angvila.

----

PRILOGA VII

GRAFIČNI ZNAK

----

PRILOGA VIII

Koeficienti ekvivalentnosti za proizvode, oproščene plačila carine za neposreden uvoz na Kanarske otoke

----

PRILOGA IX

Primerjalna tabela

----